Aymar de Saint-Saud

Jean Marie Hippolyte AYMAR D'ARLOT DE SAINT-SAUD (n. la 15-an de februaro 1853 en Coulonges-sur-l'Autize - m. la 13-an de februaro 1951 en Bordozo) estis franca pireneisto kaj kartografo, kiu ankaŭ interesiĝis pri historio, geologio, kaj genealogio. Li ankaŭ praktikis fotarton kaj akvarelarton kun certa talento.

Saint-Saudfaris plenumis mezlernejan kaj jurajn studojn en Bordozo. Li malkovris la Pireneojn je la aĝo de 15 jaroj, dum restado en Bagnères-de-Luchon. Lia unua granda ekskurso estis, en 1872, la transiro de la Valo Gaube al la Valo Lutour. La renkontiĝo kun Paul Edouard Wallon konfirmis lian alvokon kiel pireneisto, kaj pro rekomendo de Franz Schrader, li aliĝis al la Franca Alpa Klubo. Kune kun kamarado bordozano, ankaŭ jura studento, Henri Brulle, li plenumis siajn grandajn suprenirojn en la franca-hispana montaro. Aymar de Saint-Saud cetere laboris kiel helpjuĝisto en Lourdes de 1878 ĝis 1880.

Li estis membro de la Historia kaj Arkeologa Societo de Perigordo ekde 1875 kaj fariĝis ties vicprezidanto en 1930. Li ankaŭ estis korespondanto de la Ministerio pri Publika InstruadoBulletin de la Société historique et archéologique du Périgord, 1930, tome 57,  (legu rete) kaj inspektisto de la Franca Societo de Arkeologio en 1902Bulletin monumental 1902, tome 66, p.573 (lire en ligne).

Dum la Unua Mondmilito, li estis prezidanto de la Komitato de Dordogne por belgaj rifuĝintoj kaj inspektisto en la Sudokcidento. Li estis kavaliro en la Ordeno de Malto.

 Referencoj 

Kategorio:Francaj kartografoj
Kategorio:Francaj montogrimpistoj
Kategorio:Pireneistoj